Veriora  valla preemiate määramise komisjoni
Kodukord

				Muudetud: Veriora valla preemiate määramise komisjoni  
                                   10.11.2011 otsusega nr 1

1.	Veriora valla preemiate määramise komisjon, edaspidi “komisjon”,  lähtub oma tegevuses  Veriora Vallavolikogu  29.04.2010 otsusest nr 6 “Veriora valla preemiate statuudid” ja käesolevast kodukorrast.
2.	Komisjoni isikuline koosseis  kinnitatakse vallavolikogu  poolt. 
3.	Komisjoni esimese koosoleku kutsub kokku Veriora vallavanem, kes tutvustab komisjoni kodukorra eelnõud, viib läbi eelnõu arutelu komisjonis ning paneb eelnõu komisjonis hääletusele. Komisjoni kodukord kinnitatakse kohalolnud komisjoni liikmete häälteenamusega. Vallavanem viib läbi  komisjoni esimehe  valimised. Hääletamine  komisjoni esimehe valimistel on avalik ning igal komisjoni liikmel on üks hääl. Komisjoni esimeheks valitakse  isik, kes kogub kohalolnud komisjoniliikmete häälteenamuse. Võrdse häälte arvu juures korraldatakse kahe enim hääli saanud esimehe kandidaadi vahel uus hääletusvoor, kus  valituks osutub rohkem hääli saanud kandidaat. Hääletamistulemused vormistatakse komisjoni  otsusena, millele kirjutab alla Veriora vallavanem ja koosoleku protokollija.  Seejärel asub komisjoni koosolekut juhatama valitud esimees.
4.	Komisjoni esimehe pikaajalisel äraolekul või puudumisel asendab komisjoni esimeest Veriora vallavalitsuse poolt määratud komisjoni liige, viimase puudumisel vanim koosolekul viibiv komisjoni liige.
5.	Komisjoni koosolekud on avalikud ning nende protokollimise tagab Veriora Vallavalitsuse kantselei.                
6.	Komisjoni esimees või teda asendav isik  kutsub  komisjoni kokku käesoleva  kodukorra p.1 nimetatud õigusaktides ettenähtud  juhtudel või kui seda tingivad erakorralised  asjaolud või sellekohase kirjaliku taotluse on esitanud vähemalt neli komisjoni liiget.
7.	Komisjoni esimees või teda asendav komisjoni liige saadab kõigile komisjoni liikmetele vähemalt 5 tööpäeva enne komisjoni koosoleku toimumist kutse. Kutses peavad olema näidatud koosoleku toimumise aeg, koht ja päevakord. Kutse edastatakse lihtkirjaga, elektronpostiga või antakse komisjoni liikmele isiklikult üle.
8.	Komisjoni koosolek on otsustusvõimeline, kui sellel osaleb  üle poole liikmetest, v.a.  preemiate kandidaatide kinnitamine, kus on nõutav vähemalt viie komisjoniliikme kohalolek.   
9.	Kõik protseduurilised hääletamised komisjonis  on avalikud ja otsus loetakse vastuvõetuks kohalolnud komisjoniliikmete häälteenamusega.
10.	Preemia saajate kandidaadid kinnitatakse  komisjoni poolt salajasel hääletusel, mis viiakse läbi järgmiselt:

10.1.	igal komisjoni liikmel  on preemia kandidaadi hääletamisel üks hääl;
10.1.1.	kui komisjoni liige ei saa mõjuvatel põhjustel osaleda komisjoni koosolekul, kus valitakse preemiasaajate kandidaate, siis on komisjoni liikmel õigus vähemalt üks päev enne koosoleku toimumist esitada oma valikud kinnises ümbrikus vallakantseleisse, sel juhul arvestatakse tema valikuid esimeses hääletusvoorus;
10.2.	hääletamise korraldab ja hääled loeb komisjoni esimees või teda asendav komisjoni liige;
10.3.	valituks osutub vähemalt neli poolthäält  saanud kandidaat;
10.4.	kui ükski kandidaatidest ei saanud vajalikku häälteenamust, siis korraldatakse teine hääletusvoor kahe enim hääli saanud  kandidaadi vahel; 
10.5.	kui häälte arvult teine ja kolmas  kandidaat koguvad võrdselt hääli, siis pannakse nad eraldi hääletusele  ning edasi jääb konkureerima rohkem hääli saanud kandidaat.  Kui nad koguvad ka nüüd võrdselt hääli, otsustab  2. hääletusvooru edasipääseja loos;
10.6.	kui  kolm või enam kandidaati saavad võrdselt hääli, siis pannakse hääletamisele kõik  võrdselt hääli saanud  kandidaadid;
10.7.	kui ka nüüd ei selgu preemia saaja, siis alustatakse  uuesti läbirääkimisi  ja pärast läbirääkimisi  toimub uus  hääletamine. Vaheaeg läbirääkimiste voorude vahel peab olema vähemalt  üks tund.   
10.8.	kui ükski kandidaatidest ei saa ka siis vajalikku  häälteenamust, jäetakse preemia saaja kandidaat Veriora vallavolikogule  esitamata;
10.9.	hääletamistulemused vormistatakse komisjoni  otsusena, millele kirjutab alla komisjoni esimees või teda asendav komisjoni liige.
      
11.	Komisjon ei ole kohustatud motiveerima oma otsust.
12.	Komisjoni esimees või teda  asendav komisjoni liige tagab koosoleku otsuste  ja protokolli korrektse vormistamise kahe tööpäeva jooksul pärast koosoleku toimumist.
13.	Preemiate kandidaatide  esitamise otsused koostatakse komisjoni poolt kahe originaalina,  millest ühte säilitatakse komisjoni dokumentatsiooni juures ning teine     edastatakse Veriora  Vallavolikogule vähemalt  seitse päeva enne volikogu istungi toimumist, kus otsustatakse preemiate määramine. 
14.	Komisjoni otsused preemiate kandidaatide esitamise või mitteesitamise kohta, mis on vastu võetud  õigusakte ja käesolevat kodukorda järgides,  on  lõplikud.
15.	Komisjoni liikmel on  õigus kolme päeva jooksul pärast komisjoni otsuse vastuvõtmist  vaidlustada komisjoni otsuseid  Vallavolikogus, kui tema arvates on rikutud komisjoni poolt  kandidaatide esitamise protseduurireegleid.
16.	Komisjoni otsust käesoleva kodukorra p.15 alusel vaidlustav komisjoni liige esitab oma kaebuse Vallavolikogule läbi komisjoni esimehe, kes saadab selle koos oma arvamusega  kolme tööpäeva jooksul edasi Vallavolikogule.
17.	Vallavolikogu vaatab  esitatud kaebuse läbi samal istungil enne preemiate määramise otsustamist. Vallavolikogu oma otsusega, kas:

17.1.	rahuldab kaebuse ja jätab vaidlustatud otsusega esitatud preemia välja andmata;
17.2.	ei rahulda kaebust.     
      
18.	Vallavolikogu otsus on lõplik.